《开壁置窗命曰远轩 其二》
宋代·陈与义

清晓坐南轩，望山头屡侧。居士亦岂痴，飞云方未息。

乐哉此远俗，乱世免怵迫。那知百战祸，岂识三空厄。

闭门美享睡，开门瞻翠壁。远客谢主人，分此一窗碧。

新晴鸟鸣檐，微暑风入席。萧然此白首，岂更冒朝帻。

誓将老兹地，不复数晨夕。但恨食无肉，臞仙出山泽。

蛰雷转空肠，吐句作圭璧。一笑示邻家，向来无此客。

作者简介：陈与义(1090-1138)，字去非，号简斋，汉族，其先祖居京兆，自曾祖陈希亮迁居洛阳，故为宋代河南洛阳人（现在属河南）。他生于宋哲宗元祐五年(1090年)，卒于南宋宋高宗绍兴八年(1138年)。北宋末，南宋初年的杰出诗人，同时也工于填词。其词存于今者虽仅十余首，却别具风格，尤近于苏东坡，语意超绝，笔力横空，疏朗明快，自然浑成，著有《简斋集》。